کۆکا کۆلا (کۆمپانیا)

کۆمپانیای کۆکا کۆلا () کۆمپانیایەکی پیشەسازی خۆراکی فرەنەتەوەیی ئەمریکییە، کە گرنگی سەرەکییەکەی لەسەر بەرھەمھێنانی و بە بازاڕکردن و دابەشکردنی خواردنەوە نا کحولییەکانە. بارەگای سەرەکی کۆمپانیاکە لە شاری ئەتلەنتا لە ویلایەتی جۆرجیا. ناسراوترین بەرھەمی ئەم کۆمپانیایە بریتییە لە کۆکا کۆلا کە بۆ یەکەمجار لە ساڵی ١٨٨٦ لەلایەن دەرمانسازێکی ئەمریکی جۆن پێمبەرتۆن لە شاری کۆڵۆمبۆس لە ویلایەتی جۆرجیا دروست کراوە و بەرھەم ھێنراوە. مارکەی کۆکا کۆلا و فۆرمولەی بازرگانی لەلایەن ئاسا گریگز کاندلەر لە ساڵی ١٨٨٩ کڕدرا. کاندلەر تا ساڵی ١٨٩٢ تۆڕی دابەشکردنی بەرھەمەکانی کۆکاکۆلای دەستپێکرد و لە ھەمان ساڵدا بە فەرمی کۆمپانیای کۆکاکۆلای دامەزراند. لە ساڵی ٢٠١٣دا کۆمپانیای کۆکاکۆلا پلەی یەکەمی لە لیستی گەورەترین بەرھەمھێنەرانی خواردنەوە و خۆراک لە جیھاندا بەدەستھێنا.foodengineeringmag.com

 سەرچاوەکان 

پۆل:کۆمپانیاکان لە تێکڕای پیشەسازیی داو جۆنز
پۆل:ئەو کۆمپانیانەی لە بۆرسەی نیویۆرکدا ناویان ھاتووە
پۆل:کۆمپانیا فرەنەتەوەییەکان کە بارەگاکەیان لە ئەمریکایە